Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: 
Paragraph Index: 112

4. Cikk Önkéntes segítségnyújtás A Szerzõdõ Felek, hatáskörükön belül, segítséget nyújtanak egymásnak, amennyiben ezt a vámjogszabályok megfelelõ alkalmazása érdekében szükségesnek tartják, különösen akkor, ha az alábbiakra vonatkozó információk birtokába jutnak: — olyan cselekmények, amelyek megsértették, megsértik vagy megsérthetik a vámjogszabályokat és a másik Szerzõdõ Fél érdeklõdésére számot tarthatnak; — az ilyen cselekmények megvalósítása során alkalmazott új eszközök és módszerek; — olyan áruk, amelyek esetében ismertté vált a behozatalra, a kivitelre vagy az átmenõ forgalomra, illetve más vámeljárásokra vonatkozó vámjogszabályok lényeges megsértése; — olyan személyek, akik esetében ismertté vált, vagy akik gyanúsíthatók, hogy megsértik vagy megsértették a másik Szerzõdõ Fél területén hatályos vámjogszabályokat; — szállítóeszközök és konténerek, amelyek esetében ismertté vált vagy gyanítható, hogy a másik Szerzõdõ Fél területén hatályos vámjogszabályokat megsértve használták, használják vagy használhatják fel azokat.

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes